Сузе (Јамбор)
Дечије су сузе као роса чиста
Што кроз зору рану на трави се блиста,
Често роси, тече, и низ образ лије,
Али зашто лије, познато му није!

Младићске су сузе као поток мали,
Што жубори брзо са хлађани вали
Кад олуја бесна на супрот му дува,
Заборавност пуста тек му ране чува.

Човечје су сузе затворено стење,
Тешко извор лије низ такво камење,
Ал’ кад пође бурно, кад почне да лије
И из прса срце ишчупа, сломије.

Старачке су сузе ка’ извор лагани,
Тече тихо, мирно, нигда се не стани,
И тек само тече, и тек само пада
Јер сиротно срце ничем се не нада!!

Извор 
1865. Вила, лист за забаву, књижевност и науку. Година прва, број 6, стр. 68.

Пал Јамбор
Коста Поповић
Преводи